Bea (nimi)

Bea on naisen etunimi, joka on syntynyt lyhentymällä muista nimistä. Se voi pohjautua naisennimiin Beata, Beate, Beatrice ja Beatrix, joiden lähtömuotona on latinan sana ’onnellinen, autuas’ (beatus). Bea voi olla myös lyhentymä Jakob-miehennimen feminiinisestä johdoksesta Jakobea.

Digi- ja väestötietoviraston mukaan Suomessa on elokuuhun 2023 mennessä tilastoitu noin 1 090–1 100 Bea-nimistä naista. Harvinaisempi nimiasu Beea on ollut noin 110–120 naisella. Suurin osa Suomen Beoista ja Beeoista on syntynyt 2010- tai 2020-luvulla.

Nimipäivä 
Helsingin yliopisto tiedotti elokuussa 2023, että Bea-nimi lisätään suomenruotsalaiseen nimipäiväkalenteriin vuonna 2025. Nimipäiväksi tulee 2. joulukuuta.

Tunnettuja Beoja 
 Beatrice ”Bea” Arthur (1922–2009), yhdysvaltalainen näyttelijä
 Bea Feinberg (1915–1988), Cynthia Freeman, yhdysvaltalainen kirjailija ja sisustussuunnittelija
 Bea Kristi, oik. Beatrice Kristi Laus (s. 2000), brittiläis-filippiiniläinen muusikko ja lauluntekijä
 Bea Toivonen (s. 1992), vuoden 2014 Miss Suomi
 Beatrice ”Bea” Uusma (s. 1966), ruotsalainen kuvittaja, kirjailija ja lääkäri
 Beatrice ”Bea” Wain (1917–2017), yhdysvaltalainen laulaja

Kuvitteellisia Beoja 
 Bea, Pokémon-hahmo
 Bea, Petter Næssin ohjaaman Bea-elokuvan päähenkilö 
 Beatrice ”Bea” Klugh, sivuhahmo televisiosarjassa Lost
 Beatrice ”Bea” Simmons, sivuhahmo Simpsonit-animaatiosarjassa; Abraham Simpsonin heila

Lähteet

Kirjallisuus

Verkkolähteet 
 
 Helsingin yliopisto 2023 = 
 Nimipalvelu 2023 = 
 Yliopiston almanakkatoimisto 2023 = Yliopiston almanakkatoimisto Facebookissa 31.8.2023. Viitattu 2.9.2023.

Viitteet

Aiheesta muualla 
 Etunimien taivutus: Bea (Kotimaisten kielten keskuksen verkkojulkaisu)

Etunimet